Innen ytreballistikk kan tverrsnittbelastningen deles på formfaktor-koeffisienten for å regne ut prosjektilets ballistiske koeffisient. Tverrsnittbelastningen har samme implisitte enheter som den ballistiske koeffisienten. Innen terminalballistikk er tverrsnittbelastningen til et prosjektil en av de avgjørende faktorene for prosjektilets penetrasjon. Samspillet mellom prosjektilets deformering, fragmenter og effekt i målmediet er imidlertid et komplisert tema. En studie av jaktkuler viste at i det i tillegg til tverrsnittbelastning også er flere andre parametere som bestemmer kulepenetrasjonen. Det er er bare dersom alle andre faktorer er like at man kan si at det prosjektilet med størst tverrsnittbelastning vil trenge dypest.